Анастасія Зайчанка (г. Мінск)

СШ № 49 г. Мінска, 7 "Е" клас

**“Радзіма там, дзе начуе душа”**

Цурчанне ракі, спевы птушак, шолах дрэў. Што гэта? Для кагосьці гэта чужая краіна, для кагосьці гэта краіна, дзе ён жыве, для іншых – месца, дзе ён нарадзіўся.

Радзіма – гэта самае цудоўнае месца на зямлі. Тое месца, якое для цябе раднейшае за іншыя. Тое месца, дзе ты нарадзіўся. Для кагосьці гэта лес, птушкі, родны двор. Для іншых гэта гарадскі шум, крамы, вышынныя дамы. Якой бы ні была Радзіма, туды заўсёды хочацца вярнуцца.

Мая Радзіма – гэта галасы дзяцей, якія граюць на вуліцы, шум машын, вышынныя дамы. Але дзе б я ні была, заўсёды буду памятаць пра Радзіму, сваю краіну, горад, вуліцу, двор, бо тут жыве мая сям'я, большасць родных і вельмі блізкіх мне людзей.

Рыгор Барадулін сказаў: "Радзіма там, дзе начуе душа". І праўда, на колькі б ты ні з'ехаў: на дзень, на тыдзень ці назаўсёды, ты будзеш успамінаць Радзіму і пры магчымасці прыязджаць.

Калі я шукала цытаты Рыгора Барадуліна, многія мне былі незразумелыя, іншыя былі не цікавыя. У адрозненні ад іншых, гэта цытата была зразумелая і на цікавую мне тэму.

Мне вельмі хочацца, каб усе людзі памяталі пра сваю Радзіму і заўсёды вярталіся дадому.